**КРИТЕРИЈУМИ ОЦЕЊИВАЊА БАЗИРАНИ ПРЕМА ИСХОДИМА ПОСТИГНУЋА УЧЕНИКА ИЗ ФИЗИЧКОГ И ЗДРАВСТВЕНОГ ВАСПИТАЊА, МУЗИЧКЕ КУЛТУРЕ И ЛИКОВНЕ КУЛТУРЕ**

На састанку актива уметности и вештина усаглашени су критеријуми оцењивања на часовима физичког и здравственог васпитања, музичке културе и ликовне културе и усклађени су са принципима оцењивања дефинисаним у Правилнику о оцењивању ученика у основним школама.

Принципи оцењивања, према овом правилнику су:

1. објективност у оцењивању према утврђеним критеријумима;
2. релевантност оцењивања;
3. коришћење разноврсних техника и метода оцењивања;
4. правичност у оцењивању;
5. редовност и благовременост у оцењивању;
6. оцењивање без дискриминације и издвајања по било ком основу;
7. уважавање индивидуалних разлика, потреба, узраста, претходних постигнућа ученика и тренутних услова у којима се оцењивање одвија.

Праћење развоја, напредовања и остварености постигнућа ученика у току школске године обавља се формативним и сумативним оцењивањем.

Формативно оцењивање јесте редовно праћење и процена напредовања у остваривању прописаних исхода, стандарда постигнућа и ангажовања у оквиру предмета.

Сумативно оцењивање јесте вредновање постигнућа ученика на крају програмске целине или на крају полугодишта.

Оцене добијене сумативним оцењивањем су бројчане и евидентирају се у дневнику, а могу бити унете и у педагошку документацију.

**Критеријуми, праћење, вредновање и оцењивање у настави физичког и здравственог васпитања, наставница-Гордана Никић**

Почетна основа оцењивања из предмета физичко и здравствено васпитање је континуирано праћење сваког ученика и вредновање знања, умења и вештина, помоћу усменог испитивања и практичне провере на крају области.

На почетку школске године потребно је спровести иницијално мерење моторичких способности као инструмент провере потенцијала ученика.

На крају школске године, треба спровести истоветну батерију тестова за проверу нивоа постигнућа ученика.

**При оцењивању физичких способности узима се у обзир ниво личних физичких и моторичких способности сваког појединца, остварен у току школске године према његовим индивидуалним могућностима.**

**За контролу и мерење моторичких способности** примењује се батерија тестова која обухвата следеће:

* -телесна висина и телесна тежина,
* -трчање 4х10м,
* -претклон у седу,
* -скок у даљ из места,
* -лежање и сед за 30 секунди
* -издржај у згибу,
* -шатл ран

На оцену значајно утиче активност и однос ученика према физичком и здравственом васпитању који обухвата:

* вежбање у адекватној спортској опреми(чисте патике, спортска мајица и шортс или тренерке);
* редовно присуствовање на часовима физичког и здравственог васпитања и обавезним физичким активностима;
* учествовање у ваннаставним активностима, школским такмичењима, учествовање на пролећном и јесењем кросу и слично;
* приказ једног од усвојених комплекса вежби обликовања;
* достигнут ниво постигнућа моторичких знања, умења и навика у атлетици, гимнастици и спортским играма.

За ученике који раде по ИОП-у, ради се евалуација након сваког класификационог периода и кориговање планова по потреби.

**Узевши претходно наведено у обзир, орјентационо и условно може се уједначавање критеријума свести на следећи начин:**

|  |  |  |  |  |
| --- | --- | --- | --- | --- |
| КРИТЕРИЈУМИ ОЦЕЊИВАЊА (од 5. до 8. разреда) | | | |  |
| НАСТАВНА ТЕМА | ДОВОЉАН 2 | ДОБАР 3 | ВРЛО ДОБАР 4 | ОДЛИЧАН 5 |
| ВЕЖБЕ ОБЛИКОВАЊА | Уме да примени једноставне,двостав не вежбе обликовања. | Уме правилно да изводи вежбе,разноврс на природна и изведена кретања. | Правилно одржава равнотежу у различитим кретањима. | Ученик користи висок ниво техничко-тактичких знања, демонстрира сложеније комплексе вежби и кретања. |
| МОТОРИЧКЕ  ВЕШТИНЕ СПОРТ И СПОРТСКЕ  ДИСЦИПЛИНЕ  \*Атлетика    \*Спортска  гимнастика    \*Основе тимских, спортских и елементарних игара    \*Полигони | Ученик показује мањи степен активности и ангажовања,уз велику помоћ наставника успева да примени одређене вежбе,односно захтеве који су утврђени у већем делу основног нивоа постигнућа, одређени индивидуалним образовним планом и прилагођеним стандардима постигнућа и ангажовање ученика добија оцену довољан (2) | Ученик показује делимични степен активности и ангажовања,уз велику помоћ наставника успева да примени одређене вежбе, односно захтеве који су утврђени и на основном и већим делом на средњем нивоу стандарда постигнућа, одређеним индивидуалним образовним планом и прилагођеним стандардима постигнућа,уз ангажовање ученик добија оцену добар (3) | Ученик показује велику самосталност и висок степен активности и ангажовања,уз мању помоћ наставника у потпуности,самостал но испуњава захтеве који су утврђени и на основном и на средњем нивоу,као и део захтева са напредног нивоа посебних стандарда постигнућа,одређени м индивидуалним образовним планом и прилагођеним стандардима постигнућа, уз висок степен ангажовања добија оцену врло добар (4) | Ученик показује изузетну самосталност уз висок степен активности и ангажовања, где ученик у потпуности самостално,без помоћи наставника испуњава захтеве који су утврђени на основном и средњем нивоу,као и у већини захтева са напредног нивоа посебних стандарда постигнућа,одређен им индивидуалним образовним планом и прилагођеним стандардима постигнућа,уз веома висок степен ангажовања,добија оцену одличан (5) |

**Критеријуми, праћење, вредновање и оцењивање у настави ликовне културе,**

**наставник-** **Љубомир Филиповић**

Исходи су формулисани тако да до краја разреда сви ученици могу да достигну (у мањој или већој мери) својим радом и ангажовањем, реализацијом разноврсних задатака од којих сваки циља више исхода и међупред-метних компетенција.

– Однос према раду -припремљен је за час;

– Одговорно користи материјал, прибор и алатке; одржава прибор и радни простор, потписује радове,чува радове.

– Однос према себи -истражује информације; поставља питања; предлаже; истрајан је у раду, труди се.

– Поштује договорена правила понашања; спреман је да помогне и да сарађује; уважава туђу културу, радове, начин размишљања, доживљавања, опажања, изражавања.

– Разумевање (разуме задатак; разуме појмове; разуме процес; разуме концепт; разуме визуелне информације, раздваја битно од небитног.

Употреба техника (бира одговарајућу технику у односу на идеју; примењује одговарајући процес; бира одговарајући материјал/подлогу; истражује могућности технике и материјала.

– Оригиналност (оригиналан је у односу на туђе радове; оригиналан је у односу на своје претходне радове...)

Вербална процена подразумева излагање радова и комуникација о оствареним од стране ученика, може се остварити и преко листића на којима ученици износе информације на питања

1. ствари које сам научио на часу,
2. ствар која ми није јасна или питање које бих поставио.
3. Шта ми се највише допада у мом раду или радовима мојих другова/ другарица.

Важно је да ученик не описује своје грешке.

**Критеријуми, праћење, вредновање и оцењивање у настави музичке културе, наставница-Јована Ристановић**

Како би се остварили процес праћења и вредновања степена постигнућа ученика у настави музичке културе, неопходно је да наставник упозна и идентификује музичке и опште способности ученика. Настава музичке културе подразумева учешће свих ученика, а не само оних који имају музичке предиспозиције. Битни фактори за праћење музичког развоја и оцењивање сваког ученика су ниво његових постигнућа у односу на дефинисане исходе као и рад, степен ангажованости, кооперативност, интересовање, став, умешност и креативност. У зависности од области и теме, постигнућа ученика се могу оценити усменом провером, краћим писаним проверама (до 15 минута) и проценом практичног рада и уметничког и стваралачког ангажовања.

Праћење ученика се спроводи кроз разрађен систем поступака, техника и инструмената ради сагледавања реализације наставног програма. У току наставе прати се и региструје рад сваког ученика. Школско оцењивање је својеврсно мерење постигнућа ученика током једног периода.

У методском смислу, под оцењивањем се подразумева:

• успостављање ситуације у којој ученик треба да покаже своја образовна постигнућа (у музичкој култури се то односи на 4 области: знање и разумевање, слушање музике, музичко извођење и музичко стваралаштво),

• посматрање, регистровање и анализирање понашања ученика и учинка у тој ситуацији,

• процењивање учениковог постигнућа на одређеној скали вредности или оцена,

• саопштавање и образлагање оцене која ученику показује какав је учинак његовог

рада у савладавању образовног програма.

Наставник треба да прати развој личности у целини и објективно одређује степен на којем је ученик савладао програмске захтеве.

Рудна Глава,

3.9.2024.године

Стручни актив уметности и вештина

Чланови:

Гордана Никић

Јована Ристановић

Љубомир Филиповић